
         מדינת ישראל
רשות האכיפה והגבייה

                   הנדון: מענה לפנייתך לקבלת מידע בהתאם לחוק חופש המידע כבישי אגרה
סעיף 12ג לחוק כביש אגרה (כביש ארצי לישראל), תשנ"ה-1995 קובע-  "דין חיוב לעניין סרבן תשלום 
12ג.   (א)  בסעיף זה –
           "הפרשי הצמדה" – הפרשי הצמדה כהגדרתם בחוק פסיקת ריבית והצמדה, תשכ"א-1961; 
           "המועד הקובע" – המועד שבו הפך חיוב לחוב חלוט; 
           "ריבית פיגורים" – כמשמעותה בסעיף 10א לחוק ההוצאה לפועל, תשכ"ז-1967 (להלן – חוק ההוצאה לפועל). 
           (ב)  חוב חלוט שלא שולם, כולו או חלקו, בתוך 30 ימים מהמועד הקובע, ייתוספו עליו הפרשי הצמדה, מהמועד הקובע ועד לתשלום בפועל.
           (ג)   בתום שלושה חודשים מהמועד הקובע, תיווסף לחוב חלוט  שלא שולם, כולו או חלקו, ולהפרשי ההצמדה שחושבו בהתאם להוראות סעיף קטן (ב), תוספת פיגור בשיעור עשרים וחמישה אחוזים מן החוב החלוט או מחלקו, ומהפרשי ההצמדה, שלא שולמו, לפי העניין (להלן – תוספת פיגור), ומהמועד האמור ואילך תיווסף לחוב החלוט, להפרשי  ההצמדה ולתוספת הפיגור, ריבית פיגורים. 
           (ד)  חוב חלוט, אף אם אינו פסק דין, הפרשי הצמדה, תוספת הפיגור ותוספת ריבית פיגורים, ניתנים להוצאה לפועל כמו פסק דין בעניין אזרחי, ולעניין זה יראו את בעל הזיכיון כזוכה לפי חוק ההוצאה לפועל. "
אופן חישוב: 
	
	עד  90 יום 
	יום 91 
	מיום ה-91 

	קרן החוב
	הצמדה בלבד
	תוספת של 25% מקרן החוב
	פסיקת ריבית והצמדה 
 (פיגורים )



תביעה על סכום קצוב ושטרות 
הסעיף הרלוונטי הוא סעיף 81א3 לחוק שקובע כך- 
[bookmark: Seif166]"הפרשי הצמדה וריבית בהוצאה לפועל על שטר ועל תביעה על סכום קצוב 
81א3. (א)  בסעיף זה –
          "מועד הפירעון" –
(1)   לעניין שטר – אם היה השטר בר-פירעון עם דרישה – יום הצגת השטר לפירעון, ובכל מקרה אחר – יום חלותו של השטר; מקום שנאמר בשטר שיש לפרעו בריבית – לפי המועדים האמורים בסעיף 8(ד) לפקודת השטרות;
(2)   לעניין תביעה על סכום קצוב – מועד הגשתה לביצוע בהוצאה לפועל;
          "תביעה על סכום קצוב" – תביעה על סכום קצוב כמשמעותה בסעיף 81א1(א).
          (ב)  הסכום הנקוב בשטר או סכום התביעה בתביעה על סכום קצוב (בסעיף זה – סכום התביעה), ייגבה בתוספת הפרשי הצמדה וריבית, או, לפי בקשת זוכה – בתוספת ריבית בשיעור שנקבע לפי סעיף 4(א) לחוק פסיקת ריבית והצמדה, והכל החל במועד הפירעון ועד למועד הגשת התנגדות הקבוע בסעיפים 81א(ג) או 81א1(ד)(1), לפי העניין; בקשת הזוכה לפי סעיף קטן זה תוגש יחד עם הבקשה לביצוע השטר או התביעה, לפי העניין, והזוכה לא יהיה רשאי לחזור בו ממנה.
          (ג)   חלף המועד להגשת התנגדות כאמור בסעיף קטן (ב) ולא הוגשה התנגדות, ייווספו לסכום החוב, החל מאותו מועד ועד למועד התשלום בפועל, הפרשי הצמדה וריבית בצירוף ריבית צמודה לפי סעיף 5(ב) לחוק פסיקת ריבית והצמדה; בסעיף קטן זה, "החוב" – סכום התביעה בתוספת ריבית או הפרשי הצמדה וריבית כאמור בסעיף קטן (ב), לפי העניין.
          (ד)  על אף הוראות סעיפים קטנים (ב) ו-(ג), במקרים המפורטים בפסקאות שלהלן יחולו הוראות אלה:
(1)   הוסכם בשטר, או בחוזה או התחייבות שמכוחם הוגשה התביעה על סכום קצוב, על תשלום ריבית, הפרשי הצמדה, הפרשי הצמדה וריבית או פיצוי אחר בשל פיגור בתשלום (להלן – ריבית הסכמית), תיווסף לסכום התביעה ריבית הסכמית ובלבד שהריבית אינה מנוגדת לכל דין;
(2)   נקבעו בחיקוק שמכוחו הוגשה התביעה על סכום קצוב תשלום ריבית, הפרשי הצמדה או סעד אחר כפיצוי על פיגור בתשלום, וכל עוד ניתן להעניק אותו סעד, או נקבעה בחיקוק כאמור הוראה בדבר שלילת תשלום הפרשי הצמדה, בין מלאה ובין חלקית מבחינת השיעור או התקופה – תיווסף לסכום התביעה הריבית הקבועה באותו חיקוק.
          (ה)  (בוטל).
          (ו)   על ריבית לפי סעיפים קטנים (ב) ו-(ג) יחולו הוראות סעיף 7 לחוק פסיקת ריבית והצמדה"

אופן החישוב:
	מועד הפירעון ועד תום ימי ההתנגדות 
	בחלוף ימי ההתנגדות, אם לא הוגשה התנגדות 

	קרן החוב +הפרשי הצמדה וריבית או ריבית לפי סעיף 4(א) לחוק פסיקת ריבית והצמדה (ריבית בסיס) 
	ריבית פיגורים לפי סעיף 5(ב) לחוק פסיקת ריבית והצמדה




בברכה,
יולנדה גולן
ממונה להעמדת מידע לציבור
רשות האכיפה והגבייה

